
ÚVOD
Spojená škola sa od 01.07.2006  skladá z troch organizačných zložiek:

Špeciálna základná škola s materskou školou, Čajkovského 50, Trnava

Praktická škola, Čajkovského 50, Trnava

Základná škola pri zdravotníckom zariadení, Žarnova 11, Trnava

Školský poriadok je interný riadiaci predpis, ktorý vydáva riaditeľ školy na základe § 153 zákona č. 245/2008 Z. z. o výchove a vzdelávaní (školský zákon), v znení neskorších predpisov, po prerokovaní v Pedagogickej rade a v Rade školy. 

Účelom tohto predpisu je zaistiť bezpečné podmienky a plynulý režim na rozvoj detí so špeciálnymi výchovno-vzdelávacími potrebami s mentálnym postihnutím. 
Školský poriadok vymedzuje práva a povinnosti, prevádzkový poriadok, pravidlá BOZP a zaobchádzanie s majetkom, pričom rešpektuje medzinárodné dohovory o právach dieťaťa a osôb so zdravotným postihnutím

V záujme naplnenia práva výchovy a vzdelávania, vedenie školského zariadenia zabezpečí vnútorný chod materskej školy a podmienky pre optimálne medziľudské vzťahy tak, aby bol čas strávený v zariadení efektívne využitý z hľadiska výchovy a vzdelávania a aby bol aj časom príjemne stráveným rovnako deťmi ako aj učiteľmi. 
Materská škola pre deti so špeciálnymi výchovno-vzdelávacími potrebami bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k deťom, učiteľom i ostatným zamestnancom školy. 
Z uvedeného dôvodu sa ustanovuje tento Školský poriadok, ktorý sa opiera o platnú legislativu vydanú MŠVVaM  SR. Je to súhrn noriem, zásad a pravidiel spolužitia celého kolektívu detí, pedagogických a ostatných zamestnancov školy. Uplatňovanie školského poriadku školy v každodennom živote školy je prejavom uvedomelého vzťahu k práci v škole a k plneniu svojich povinností.
· Školský poriadok zohľadňuje špecifické podmienky s prihliadnutím na požiadavky a potreby zákonných zástupcov a zriaďovateľa a je vypracovaný v súlade s princípmi sledovania najlepších záujmov detí a ich optimálneho rozvoja v rámci predprimárneho vzdelávania
· Školský poriadok je vypracovaný v súlade so súčasne platnou legislatívou a rešpektuje vydané rozhodnutia hlavného hygienika SR a  manuálov pre školy a školské zariadenia s prihliadnutím na špecifické podmienky materskej školy pre deti so špeciálnymi výchovno-vzdelávacími potrebami.
Školský poriadok je záväzným vnútorným predpisom MŠ pre deti so ZZ s MP a je zverejnený 
na verejne prístupnom mieste v budove školy a na webovom sídle školy: www.spojenaskolatt.sk
Všetky osoby, na ktoré sa jeho ustanovenia vzťahujú, sú povinné ho dodržiavať. Porušenie ustanovení školského poriadku sa posudzuje podľa príslušných právnych predpisov a interných predpisov školy. Oboznámenie sa so školským poriadkom potvrdzujú zákonní zástupcovia a zamestnanci školy svojím podpisom. 
Materská škola pre deti so ZZ s MP vykonáva svoju činnosť v súlade s platnými právnymi predpismi Slovenskej republiky.
Čl. 1
Výkon práv a povinností detí a ich zákonných zástupcov, pravidlá vzájomných vzťahov a vzťahov s pedagogickými zamestnancami a ďalšími 
zamestnancami materskej školy
Rozlišujeme tri skupiny práv dieťaťa:
1. Práva, ktoré smerujú k ochrane, bezpečnosti a starostlivosti o deti.
2. Práva, ktoré smerujú k istote: ekonomická, občianska , zdravotná starostlivosť.
3. Práva na životné prostredie: kultúrny rozvoj, osobný rast.

· Úroveň vedomostí  - poskytujeme deťom primerané množstvo informácií, pričom rešpektujeme ich kognitívne  možnosti a osobitosti. V každej činnosti využívame základné právo dieťaťa a to je právo na hru, ktorá je edukačným prostriedkom, metódou, diagnostickým prostriedkom

· Úroveň postoja – vedieme deti rozumieť tomu, čo je dôležité a prečo. Nechávame im možnosť výberu, rozhodovania, čím  u nich rozvíjame hodnotiace myslenie. Možnosť výberu by sme mali dať dieťaťu pri každej možnej príležitosti. Deti v útlom veku vedieme k tomu, aby vedeli svoje potreby vyjadriť primeraným spôsobom, dávame im základy empatie a asertívneho správania.

· Úroveň zručností – rozvíjame komunikačné zručnosti, sociálne zručnosti ktoré akceptujú dieťa so špeciálnymi výchovno-vzdelávacími potrebami.

Cieľom je, aby deti vedeli na čo majú právo, kto im ho môže zabezpečiť a kto im môže pomôcť v prípade potreby.
I. Práva a povinnosti detí 
Dieťa má právo na:
1. rovnoprávny prístup ku vzdelávaniu,

2. bezplatné vzdelanie pre deti, pre ktoré je predprimárne vzdelávanie povinné, v materskej škole, ktorá je štátnou školou,

3. vzdelanie v štátnom jazyku a jazyku národnostnej menšiny v rozsahu ustanovenom zákonom,

4. inkluzívne vzdelávanie a individuálny prístup rešpektujúci jeho rôzne výchovno-vzdelávacie potreby, schopnosti a možnosti, nadanie a zdravotný stav v rozsahu ustanovenom  zákonom,

5. bezplatné zapožičiavanie edukačných publikácií s certifikátom určených pre deti a žiakov so zdravotným postihnutím,

6. úctu k jeho vierovyznaniu, svetonázoru, národnostnej a etnickej príslušnosti,

7. poskytovanie poradenstva a služieb spojených s výchovou a vzdelávaním,

8. výchovu a vzdelávanie v bezpečnom a hygienicky vyhovujúcom prostredí,

9. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,

10. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
11. na informácie týkajúce sa jeho osoby a jeho výchovno-vzdelávacích výsledkov,

12. na individuálne vzdelávanie za podmienok ustanovených zákonom,

13. náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu,

14. výchovu a vzdelávanie v priestore školy alebo školského zariadenia, ktorý je prispôsobený jeho zdravotnému postihnutiu a umožňuje mu prístup a pohyb,

15. dieťa so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,

16. dieťa so špeciálnymi výchovno-vzdelávacími potrebami má právo používať pri výchove a vzdelávaní okrem edukačných publikácií aj multimediálne pomôcky a špecifické kompenzačné pomôcky; 
Povinnosti dieťaťa:

1. neobmedzovať svojím konaním práva ostatných osôb zúčastňujúcich sa výchovy a vzdelávania,

2. dodržiavať školský poriadok školy a ďalšie vnútorné predpisy školy 

3. chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie,

4. chrániť pred poškodením edukačné publikácie s certifikátom, ktoré im boli bezplatne zapožičané,

5. pravidelne sa zúčastňovať na výchove a vzdelávaní, 
6. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,

7. ctiť si ľudskú dôstojnosť svojich spolužiakov a zamestnancov školy,
8. rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

II. Práva a povinnosti zákonných zástupcov
Zákonný zástupca má právo vybrať pre svoje dieťa školu alebo školské zariadenie, ktoré poskytuje výchovu a vzdelávanie zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; 
Zákonný zástupca má právo:
1. žiadať, aby sa v rámci výchovy a vzdelávania v škole  poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona,

2. oboznámiť sa s výchovno-vzdelávacím programom školy  a školským poriadkom,

3. byť informovaný o výchovno-vzdelávacích výsledkoch svojho dieťaťa,

4. na poskytnutie poradenských služieb vo výchove a vzdelávaní svojho dieťaťa,

5. zúčastňovať sa výchovy a vzdelávania po predchádzajúcom súhlase riaditeľa školy,

6. vyjadrovať sa k výchovno-vzdelávaciemu programu školy 
Povinnosti zákonného zástupcu:
1. zákonný zástupca dieťaťa alebo zástupca zariadenia je povinný

vytvoriť pre dieťa podmienky na prípravu na výchovu a vzdelávanie v škole 

2. dodržiavať podmienky výchovno-vzdelávacieho procesu svojho dieťaťa určené školským poriadkom,

3. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,

4. informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania alebo na výkon odborných činností,

5. nahradiť škodu, ktorú dieťa úmyselne zavinilo,

6. poskytovať súčinnosť pri riešení prejavov rizikového správania svojho dieťaťa v škole, ktoré môžu ohroziť bezpečnosť a zdravie.
7. je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov, odborných zamestnancov aj nepedagogických zamestnancov materskej školy a detí prijatých do materskej školy),

8. je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom,

Priestupku sa dopustí zákonný zástupca dieťaťa, ak

1) ohrozuje výchovu a vzdelávanie dieťaťa,
2) neposkytne škole súčinnosť pri prejavoch rizikového správania dieťaťa , ktoré môžu ohroziť bezpečnosť a zdravie ostatných detí alebo zamestnancov, ktorých sa dieťa preukázane a opakovane dopustí v škole  tým, že neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie na návrh príslušnej školy, v ktorej je vytvorený školský podporný tím, alebo škole nepreukáže vykonanie iného obdobného úkonu na riešenie týchto prejavov rizikového správania, ak nie je postačujúce vykonanie odborných činností podpornej úrovne prvého stupňa alebo druhého stupňa, 
3) neposkytne škole súčinnosť pri podozrení na výskyt prejavov rizikového správania dieťaťa alebo žiaka, ktorému bolo povolené individuálne vzdelávanie alebo vzdelávanie podľa individuálneho učebného plánu, ktoré môžu ohroziť bezpečnosť a zdravie, tým, že neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie na návrh príslušnej školy.
4) priestupku sa dopustí ten, kto hrubo znevažuje, uráža alebo ohrozuje pedagogického zamestnanca alebo odborného zamestnanca v súvislosti s výkonom jeho pracovnej činnosti verbálne, gestom, grafickým zobrazením alebo iným spôsobom,
5) šíri nepravdivé údaje o pedagogickom zamestnancovi alebo o odbornom zamestnancovi školy v súvislosti s výkonom jeho povolania, ktoré sú spôsobilé značnou mierou ohroziť jeho vážnosť u spoluobčanov, poškodiť ho v zamestnaní, narušiť jeho rodinné vzťahy alebo spôsobiť mu inú vážnu ujmu,
6) verejne šíri osobné údaje pedagogického zamestnanca alebo odborného zamestnanca školy , v súvislosti s výkonom jeho povolania, bez jeho súhlasu alebo iné informácie s úmyslom spôsobiť mu ujmu 
7) opakovaným úmyselným a aktívnym konaním naruší priebeh výchovy, vzdelávania alebo poskytovania odbornej činnosti v škole  a nejde o žiaka alebo o zamestnanca príslušnej školy alebo príslušného školského zariadenia.
III. Pravidlá vzájomných vzťahov a vzťahov s pedagogickými zamestnancami
· zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo vedúceho zamestnanca,

· zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov, odborných zamestnancov aj nepedagogických zamestnancov materskej školy a detí prijatých do materskej školy), 
· zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s p. učiteľkami, ktoré pracujú v triede, v ktorej je zaradené jeho dieťa a podľa potreby s vedením školy, 
· v prípade, ak zákonný zástupca opakovane nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú splnomocnenie na prevzatie dieťaťa, ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov,
· v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti o dieťa, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele, informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.
 Napĺňanie práv a povinností zákonných zástupcov
· informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania. Ak zákonní zástupcovia nebudú materskú školu informovať o zmenách v zdravotnom stave dieťaťa alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, po predchádzajúcom písomnom upozornení zákonného zástupcu riaditeľka materskej školy pristúpi k vydaniu rozhodnutia o prerušení dochádzky dieťaťa do materskej školy z podnetu riaditeľka materskej školy alebo o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové, ale napr. aj materiálno-technické), poskytnúť dieťaťu výchovu a vzdelávanie primerané zdravotnému znevýhodneniu;
· uhrádzať mesačný príspevok zákonného zástupcu na čiastočnú úhradu výdavkov za pobyt dieťaťa v materskej škole a príspevok na stravu podľa pokynov materskej školy;
· v prípade akéhokoľvek výskytu infekčného (prenosného) ochorenia vírusového, bakteriálneho alebo parazitárneho pôvodu, vrátane epidemického a pandemického výskytu ochorenia, okamžite oznámiť triednemu učiteľovi dôvod neprítomnosti dieťaťa (z dôvodu monitoringu a pristúpenia k účinným opatreniam na zabránenie
· počas konania o rozvode a úprave výkonu práv a povinností zákonných zástupcov bude materská škola dbať o riadne napĺňanie práv a povinností zákonných zástupcov až do rozhodnutia súdu tak, ako to bolo do podania návrhu na rozvod manželstva a úpravu výkonu práv a povinností zákonných zástupcov k dieťaťu (napr. že každý zákonný zástupca má právo priviesť dieťa do materskej školy aj ho z nej vyzdvihnúť), na podaniach týkajúcich sa výchovy a vzdelávania o ktorých sa rozhoduje v správnom konaní, sa vyžaduje podpis oboch zákonných zástupcov dieťaťa. 
· zachovávať neutralitu, t. j. ako budú aj pedagogickí zamestnanci materskej školy počas prebiehajúceho konania o úprave výkonu práv a povinností zákonných zástupcov k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby poskytnú nezaujaté, vecné a objektívne stanovisko len súdu alebo inému, relevantnému úradu, ak si ho od materskej školy písomne vyžiada, a že obsah tohto písomného stanoviska neposkytnú ani jednému zákonnému zástupcovi,
· rešpektovať, v prípade narušených vzťahov medzi zákonnými zástupcami, len rozhodnutie súdu alebo predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,
· v prípade zverenia dieťaťa právoplatným rozhodnutím súdu do osobnej starostlivosti len jednému zo zákonných zástupcov, ktorý zastupuje dieťa v bežných veciach, poskytne informáciu o tom, že materská škola bude riešiť všetky záležitosti týkajúce sa dieťaťa výhradne so zákonným zástupcom, ktorý má dieťa v bežných veciach zastupovať,
· priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje,
· priestory materskej školy môžu byť miestom styku s maloletým len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody.
Riaditeľ školy môže rozhodnúť o predčasnom skončení predprimárneho vzdelávania, ak nejde o povinné predprimárne vzdelávanie, ak: 

a) dieťa sústavne alebo závažným spôsobom porušuje školský poriadok, 
b) zákonný zástupca dieťaťa alebo zástupca zariadenia nedodržiava podmienky
    predprimárneho vzdelávania dieťaťa určené školským poriadkom, 
c) zákonný zástupca dieťaťa alebo zástupca zariadenia neinformuje materskú školu o zmene
    zdravotnej spôsobilosti dieťaťa, jeho zdravotných problémoch alebo iných závažných
    skutočnostiach, ktoré majú vplyv na priebeh výchovy a vzdelávania,
d) zákonný zástupca dieťaťa alebo zástupca zariadenia bezdôvodne odmietne s dieťaťom
    absolvovať diagnostické vyšetrenie, ak sa špeciálne výchovno-vzdelávacie potreby dieťaťa
    prejavia po jeho prijatí do materskej školy,
e) ak predčasné skončenie predprimárneho vzdelávania odporučí zariadenie poradenstva a
    prevencie, všeobecný lekár pre deti a dorast alebo lekár so špecializáciou v inom
    špecializačnom odbore ako všeobecné lekárstvo alebo zubný lekár.
Výkon práv a povinností vyplývajúcich zo školského zákona musí byť v súlade s dobrými mravmi a že nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.  
Čl. 2
Prevádzka MŠ pre deti so ZZ s MP 

Materská škola pre deti so zdravotným znevýhodnením s mentálnym postihnutím             (ďalej MŠ pre deti so ZZ s MP) je dvojtriedna a poskytuje celodennú 

výchovno-vzdelávaciu starostlivosť deťom, ktoré si plnia povinné predprimárne vzdelávanie, deťom s pokračovaním plnenia povinného predprimárneho vzdelávania, deťom vo veku       od 3 rokov v rozsahu určeného zákonom.

Zameriavame sa na vzdelávanie detí  so špeciálnymi výchovno-vzdelávacími potrebami  -               s mentálnym postihnutím s viacnásobným postihnutím a detí s diagnózou autizmus  alebo inými pervarzívnymi vývinovými poruchami.

Výchovno-vzdelávací proces prebieha podľa vzdelávacieho programu pre deti so zdravotným znevýhodnením pre predprimárne vzdelávanie, na základe ktorého sa vypracoval školský vzdelávací program pre jednotlivé triedy s platnosťou od 01.09.2026.
Výchovno-vzdelávacia činnosť v MŠ pre deti so špeciálnymi výchovno-vzdelávacími potrebami sa organizuje s ohľadom na individuálne potreby detí a striedanie riadených činností a spontánnych činností podľa denného poriadku. Súčasťou denného poriadku sú

všetky formy denných činností podľa štátneho vzdelávacieho programu pre predprimárne vzdelávanie, ak ide o celodennú výchovu a vzdelávanie.
Personálne obsadenie
Vedúci pedagogickí zamestnanci:

Riaditeľka Spojenej školy: 

PaedDr. Lívia Miškayová

Zástupca pre organizačnú zložku: 
Mgr. Ingrid Vallušová

Konzultačné hodiny vedenia školy: 
8.00 – 14.00

Pedagogickí zamestnanci v jednotlivých triedach:

Trieda I. „Včielky“



Mgr.  Veronika Navalenková

– triedna učiteľka 



Bc. Kristína Šeligová


– učiteľka

p. Silvia Morongová 


– pedagogický asistent 

Trieda II. „Motýliky“

Mgr. Lucia Sameková - Jedľovská
– triedna učiteľka 

p. Martina Zatková      

– učiteľka  



p. Daniela Turazová 


– pedagogický asistent 
· spĺňajú kvalifikačné požiadavky stanovené všeobecne záväznými právnymi predpismi

· preukazujú odborné a osobnostné spôsobilosti, ktoré využívajú pri komunikácii, motivácii, diagnostikovaní, hodnotení a pozitívnom riadení žiakov a triedy

· rozvíjajú sa v odbornej oblasti a osobnom raste, sú schopní vzájomnej efektívnej komunikácie, tímovej práce, spolupráce a kooperatívneho riešenia problémov

· spolupracujú s logopédom ako odborným zamestnancom, výchovným poradcom, koordinátorom protidrogovej prevencie 

· týždenný úväzok pedagogického zamestnanca na triede MŠ pre deti so ZZ s MP  

je 28 hodín ( priama práca s deťmi ).

Na technicko-hospodárskom úseku Spojenej školy pracuje spolu:  8 zamestnancov

Z toho:
 1 upratovačka je zaradená pre priestory materskej školy s náplňou práce v zmysle školského a prevádzkového poriadku materskej školy

Prevádzku školskej jedálne Spojenej školy zabezpečujú spolu: 2 zamestnanci

I. trieda „Včielky“ 

· navštevujú ju deti so špeciálnymi výchovno-vzdelávacími potrebami, s viacnásobným postihnutím  s mentálnym postihnutím , 

· vo svojom pôsobení spája výchovné, sociálne a diagnostické poslanie , postupne vedie deti k zvládnutiu elementárnych pracovných činností a k samostatnosti, formuje estetické cítenie detí. Podporuje osobnostný rozvoj detí v oblasti sociálno – emocionálnej, telesnej, morálnej, estetickej.

Dôležitou súčasťou sú aj úlohy týkajúce sa ochrany zdravia, bezpečnosti detí, výchovy správneho vzťahu k prírode a k ochrane životného prostredia. 

MŠ pre deti so ZZ s MP  pripravuje deti na život v intaktnej spoločnosti, v súlade s osobitosťami a individuálnymi rozvojovými možnosťami danými ich zdravotným znevýhodnením.

II. trieda  „Motýliky“

· je zameraná na výchovu a vzdelávanie detí so špeciálnymi výchovno-vzdelávacími potrebami – deti s diagnózou autizmus alebo inými pervarzívnymi vývinovými poruchami,

· vzdelávanie detí s touto diagnózou vychádza z princípov výchovno-vzdelávacieho programu Treatment and Education of Autistic and Communicationhandicapped  Children  (TEACCH). Tento program kladie dôraz na individualizáciu, ktorá vznikla z nutnosti zohľadňovať typické vlastnosti a potreby žiakov s autizmom alebo inými pervarzívnymi vývinovými poruchami.

Zameriavame sa na rozvíjanie ich individuálnych vedomosti, schopností a zručností 

v rámci ich možností a osobitostí  pre ich praktický život.

Vo svojom pôsobení metóda TECCH spája výchovné, sociálne a diagnostické poslanie a jej úlohou je poskytnutie teoretických základov pre úspešnú inštitucionálnu starostlivosť o deti s autizmom a ďalšími pervarzívnymi vývinovými poruchami a pomôcť tak rodičom a najmä samotnému dieťaťu jeho postupné včleňovanie do bežného života spoločnosti.

I. Pobyt dieťaťa v MŠ

V materskej škole môže byť umiestnené  len dieťa, ktoré: 

a) je zdravotne spôsobilé na pobyt v kolektíve

b) neprejavuje známky prenosného ochorenia

c) nemá nariadené karanténne opatrenie

· rodič privádza dieťa do ŠMŠ spravidla od 7.30 hod. do 8.00, deti v procese  prebiehajúceho adaptačného a diagnostického pobytu najneskôr do 8.30 po dohode s pedagógom
· rodič/splnomocnená osoba preberá svoje dieťa do 14.30 hod. , dokedy je prevádzka materskej školy s akceptovaním adaptačného a diagnostického pobytu
· dieťa od rodičov preberá službukonajúca učiteľka, ktorá zaň zodpovedá od jeho prevzatia až po odovzdanie rodičovi alebo učiteľke, ktorá ju v práci strieda

· rodič z hygienických dôvodov do priestorov triedy nevstupuje, 

osobné veci ( hygienické potreby a pod. ) preberá pedagogický zamestnanec ( pedagogický asistent),

· pedagogickí zamestnanci majú zákaz podávania liekov navrhnutých rodičom,

· spôsob dochádzky a tým spôsob stravovania dieťaťa dohodne rodič s triednou učiteľkou. V prípade dochádzky dieťaťa v priebehu dňa dohodne rodič čas jeho príchodu / odchodu/ a spôsob stravovania tak, aby nenarušil priebeh činností ostatných detí / napr. neobmedzil pobyt vonku a pod. /, 
· v prípade neprítomností dieťaťa zo zdravotných dôvodov sa  materská škola riadi v zmysle platnej legislatívy, nariadeniami zriaďovateľa, prípadne nariadeniami príslušného regionálneho úradu verejného zdravotníctva,
· prevzatie dieťaťa môže pedagogický zamestnanec odmietnuť, ak zistí, že jeho zdravotný stav nie je vhodný na prijatie dieťaťa do MŠ – cielený ranný filter
· neprítomnosť dieťaťa a odhlásenie zo stravy oznámi rodič jeden deň vopred, najneskôr 

do 14.00 hod. Ak sa tak nestane, uhrádza plnú stravnú jednotku, ktorú dieťa obvykle odoberá. Jedlo mu však bude vydané v deň neprítomnosti dieťaťa do 14.00 hod. ak si ho príde prevziať.

· za bezpečnosť a ochranu zdravia dieťaťa zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe.
· ak má dieťa určený diagnostický pobyt, počas jeho trvania sa v zariadení poradenstva a prevencie vykonáva diagnostikovanie špeciálnych výchovno-vzdelávacích potrieb dieťaťa alebo opakovaná diagnostika.
Službukonajúci učiteľ materskej školy môže dieťa odovzdať len: 

· zákonnému zástupcovi alebo inej, ním splnomocnenej osobe
Splnomocnenou osobou ktorákoľvek osoba, ktorú zákonný zástupca písomne splnomocní, aby v prípade, že on nemôže včas vyzdvihnúť svoje dieťa z materskej školy, vyzdvihla jeho dieťa táto osoba. V tomto ustanovení sa neurčuje dolná hranica veku tejto splnomocnenej osoby. Má sa za to, že zákonný zástupca, plne si vedomý zodpovednosti za vlastné dieťa, splnomocní na jeho vyzdvihnutie, v nevyhnutnom prípade len osobu, ktorá dokáže zaistiť bezpečnosť aj ochranu zdravia dieťaťa a bezpečne a bez ujmy na zdraví ho privedie domov.

Ide o slobodné rozhodnutie zákonného zástupcu. 

Materská škola nenesie za dieťa odovzdané zákonnému zástupcovi ani ním splnomocnenej osobe zodpovednosť od momentu jeho prevzatia zákonným zástupcom alebo ním splnomocnenou osobou.

Cielený filter

Ranné preberanie detí zabezpečuje pedagogický zamestnanec, ktorý prijíma len deti, u ktorých po vykonaní ranného filtra nezistil známky akútneho ochorenia. Ak sa pri rannom filtri zistia príznaky ochorenia, dieťa môže prijať len na základe odporučenia od ošetrujúceho lekára.

O vykonaní ranného filtra sa vedie v každej triede písomná evidencia. 

Pedagogický zamestnanec môže odmietnuť prevziať dieťa do materskej školy ak:

· má oči výrazne lesklé alebo červené, s hnisavým výtokom, 

· mu z uší vyteká tekutina a je zaschnutá na ušnici, 

· mu z nosa vyteká hustá skalená tekutina, okolie nosa má červené, podráždené,

· má na tvári alebo na končatinách zapálené, hnisajúce miesta a miesta aj s chrastami, 

· má intenzívny dusivý kašeľ alebo výrazný vlhký produktívny kašeľ.

Dieťa môže sprevádzať do budovy školy zákonný zástupca/splnomocnený zástupca rodiča, ktorý pomáha v rámci sebaobslužných činností dieťaťa v šatni, ale táto sprevádzajúca osoba sa v ostatných vnútorných priestoroch školy nepohybuje .

Pedagóg preberá dieťa prezlečené, venuje pozornosť správaniu dieťaťa.

Ak dieťa i v priebehu dňa začne vykazovať niektorý z uvedených symptómov,  pedagóg ho umiestni do samostatnej izolačnej miestnosti a kontaktuje zákonných zástupcov, ktorí ho bezodkladne vyzdvihnú.

Postup pri výskyte prenosného parazitárneho ochorenia v materskej škole:

1) Pri akomkoľvek podozrení učiteľky na možný výskyt vší (dieťa sa škrabe, je nekľudné, nesústredené, pohľadom, prezeraním vlasovej časti hlavy) oznámi túto skutočnosť vedeniu špeciálnej materskej školy a rodičovi ( zákonnému zástupcovi ) dieťaťa, do príchodu rodiča ( zákonného zástupcu ) dieťa izoluje od kolektívu.
2) Učiteľka dohliadne, aby vrchný odev ( hlavne čiapky, šály ), osobná a posteľná bielizeň, hrebene a ďalšie predmety, s ktorými prišla hlava dieťaťa podozrivého zo zavšivavenia do styku, neboli spoločne uložené ( v šatni, na vešiakoch a pod.) s odevmi a predmetmi ostatných detí, príp. aby ich iné deti nepoužívali.
3) Učiteľ zákonnému zástupcovi odporučí  navštíviť príslušného obvodného pediatra za účelom potvrdenia diagnózy zavšivavenia a podľa jeho pokynov zabezpečiť odvšivavenie dieťaťa. Zároveň ho požiada  posteľnú a osobnú bielizeň dieťaťa vyvariť príp. vyprať pri vysokých teplotách, dôkladne vysušiť a vyžehliť.
4) Vedenie materskej školy zabezpečí informovanie všetkých rodičov, že v materskej škole sa vyskytli vši. Zároveň budú rodičia   informovaní, že pedagógovia materskej školy, s cieľom zabrániť ďalšiemu šíreniu sa tohto ochorenia a v súlade s regionálnym úradom verejného zdravotníctva odsúhlaseným prevádzkovým poriadkom materskej školy, budú v detských kolektívoch vykonávať preventívne opatrenia. 
5) Vedenie materskej školy tiež požiada rodičov o súčinnosť, tzn. aby taktiež priebežne kontrolovali vlasy u svojich detí. 
6) Pedagóg v detskom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vší u ďalších detí, pričom v rámci ranného filtra deťom vhodným spôsobom  prezrie aj vlasovú časť hlavy.
7) Opätovný nástup dieťaťa do materskej školy je možný iba po predložení potvrdenia od lekára, že dieťa  je zdravé.

II. Ospravedlnenie neprítomnosti dieťaťa:

Zákonný zástupca dieťaťa alebo zástupca zariadenia je povinný dbať o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa školského zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom materskej školy.

Ak sa dieťa nemôže zúčastniť na výchove a vzdelávaní v materskej škole, jeho zákonný zástupca alebo zástupca zariadenia je povinný oznámiť materskej škole bez zbytočného odkladu príčinu jeho neprítomnosti (§ 144 ods. 9 školského zákona). 

Za dôvod ospravedlniteľnej neprítomnosti dieťaťa na výchove a vzdelávaní sa uznáva najmä: 
· choroba alebo úraz,

· lekárom nariadený zákaz dochádzky do materskej školy, 

· mimoriadne nepriaznivé poveternostné podmienky, 

· náhle prerušenie premávky hromadných dopravných prostriedkov, 

· mimoriadne udalosti v rodine alebo 

· účasť dieťaťa na súťažiach, ak nie sú organizované materskou školou.
Neprítomnosť dieťaťa, ktoré plní povinné predprimárne vzdelávanie, z dôvodu ochorenia trvá najviac 7 po sebe nasledujúcich vyučovacích dní a súhrnne počas polroka školského roka najviac 21 vyučovacích dní, neprítomnosť sa ospravedlňuje bez predloženia potvrdenia                   od lekára. 
Ak neprítomnosť dieťaťa, ktoré plní povinné predprimárne vzdelávanie, z dôvodu ochorenia trvá viac ako 7 po sebe nasledujúcich vyučovacích dní alebo súhrnne počas polroka školského roka viac ako 21 vyučovacích dní, vyžaduje sa aj predloženie potvrdenia od lekára.

Tu je potrebné zdôrazniť, že ide o ospravedlňovanie „z dôvodu ochorenia“, nie z akéhokoľvek dôvodu. 

Režimy ospravedlňovania neprítomnosti dieťaťa z dôvodu ochorenia alebo úrazu      
Školský zákon pri ospravedlňovaní neprítomnosti dieťaťa na výchove a vzdelávaní z dôvodu ochorenia alebo úrazu  upravuje dva postupy ospravedlňovania: mierny a prísny režim ospravedlňovania. 

MŠ pre deti so ZZ s MP je v pásme mierneho režimu čo znamená: 
	Potvrdenie od lekára sa nevyžaduje
	Potvrdenie od lekára sa vyžaduje

	· ak neprítomnosť dieťaťa z dôvodu ochorenia alebo úrazu trvá najviac 7 po sebe nasledujúcich vyučovacích dní, 

· súhrnne počas kalendárneho mesiaca najviac 14 vyučovacích dní 

· a zároveň súhrnne počas dvoch po sebe nasledujúcich kalendárnych mesiacov najviac 21 vyučovacích dní
	· ak neprítomnosť dieťaťa z dôvodu ochorenia alebo úrazu trvá viac ako 7 po sebe nasledujúcich vyučovacích dní, 
· alebo súhrnne počas kalendárneho mesiaca viac ako 14 vyučovacích dní,  

· alebo  súhrnne počas dvoch po sebe nasledujúcich kalendárnych mesiacov viac ako 21 vyučovacích dní


Upozornenie: 

· Pri neprítomnosti dieťaťa z dôvodu ochorenia alebo úrazu  podľa § 144 ods. 12 a 16 školského zákona sa počítajú vyučovacie dni, nie kalendárne dni. 

· Do počtu po sebe nasledujúcich vyučovacích dní sa nezapočítavajú dni pracovného pokoja ani iné dni, počas ktorých sa výchova a vzdelávanie v materskej škole neuskutočňuje.

Pri miernejšom režime sa sleduje neprítomnosť dieťaťa počas dvoch po sebe nasledujúcich kalendárnych mesiacov, napríklad september a október, október a november alebo november a december.
Iné odôvodnené prípady
Materská škola môže v odôvodnených prípadoch vyžadovať lekárske potvrdenie o chorobe alebo úraze alebo iný doklad potvrdzujúci odôvodnenosť neprítomnosti dieťaťa na výchove a vzdelávaní.

Za odôvodnené prípady možno považovať najmä: 
· často opakovanú krátkodobú neprítomnosť dieťaťa na výchove a vzdelávaní,

· opodstatnené pochybnosti materskej školy o objektívnosti dôvodov neprítomnosti dieťaťa na výchove a vzdelávaní.  

Zákonný zástupca / zástupca zariadenia / vo veci ospravedlňovania neprítomnosti dieťaťa dbá:
· aby dieťa dochádzalo do materskej školy  pravidelne a včas, 
· oznamuje škole bez zbytočného odkladu dôvod neprítomnosti dieťaťa,
· informuje školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
· predkladá doklad preukazujúci dôvod neprítomnosti dieťaťa na výchove a vzdelávaní v súlade so školským poriadkom.

Škola vedie evidenciu školských úrazov, ktoré sa stali počas výchovno-vzdelávacej činnosti a počas aktivít organizovaných školou ( vrátane vyhotovovania záznamu o školskom úraze).
Vyhlásenie o bezinfekčnosti dieťaťa

Na rozdiel od potvrdenia o zdravotnej spôsobilosti, ktoré zákonný zástupca predkladá spolu so žiadosťou, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie, predkladá zákonný zástupca materskej škole až po prijatí dieťaťa do materskej školy, a to:
· Pred prvým nástupom dieťaťa do materskej či základnej školy na začiatku školského roka.

· Vždy po neprítomnosti dieťaťa v materskej škole, ktorá trvá viac ako 5 po sebe nasledujúcich vyučovacích dní (víkendy a sviatky sa do tohto času nezapočítavajú).

Dokument nesmie byť starší ako jeden deň pred nástupom dieťaťa do zariadenia. 
III. Konzultácie pedagóga so zákonnými zástupcami
Stretnutia sa konajú formou vopred naplánovaných individuálnych rozhovorov.

Zákonní zástupcovia dieťaťa majú možnosť konzultovať s pedagogickými zamestnancami mimo priamej práci pedagógov s deťmi v čase vopred dohodnutom s triednou učiteľkou. 
Konzultácie sú spravidla ústne, v písomnej podobe sa vyhotovujú vtedy, ak pedagogický zamestnanec rieši problém, ktorý pretrváva u dieťaťa alebo problém, na ktorý už bol rodič v predchádzajúcom čase upozornený.

IV. Prerušenie prevádzky materskej školy počas mesiacov júl a august:

· Prevádzka materskej školy sa počas mesiacov júl a august sa prerušuje nepretržite najmenej na tri týždne z hygienických dôvodov, a následne potom najmä na základe prieskumu rodičov, ktorí majú záujem o prevádzkovanie  materskej školy v čase letných prázdnin, 
Táto možnosť vyplýva z potreby včas aktuálne reagovať (zmenou organizácie výchovno-vzdelávacej činnosti, rozsahom a spôsobom zabezpečenia stravovania, vykurovania, atď.) na prípadný znížený záujem zákonných zástupcov o materskú školu v danom čase,
· Prerušenie prevádzky materskej školy počas mesiacov júl a august oznamuje riaditeľ spravidla dva mesiace vopred. Tomuto oznámeniu predchádza komunikácia so zákonnými zástupcami aj so zriaďovateľom.

· Žiadny právny predpis neustanovuje riaditeľovi materskej školy ani zriaďovateľovi povinnosť počas mesiaca júl a august poskytnúť zákonným zástupcom „náhradnú materskú školu“ 
· v období letných prázdnin si pedagogickí zamestnanci čerpajú dovolenku podľa plánu dovoleniek,
                                                                       Čl.3

                                  Podmienky prijatia a dochádzky dieťaťa do materskej školy
Do materskej školy sa zaraďujú a preraďujú deti so zdravotným znevýhodnením, ktoré vzhľadom 
na ich špeciálne výchovno-vzdelávacie potreby nemožno vzdelávať a vychovávať spolu s intaktnými deťmi.
Pri prijímaní detí do materskej školy sa musia dodržiavať princípy:
· rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. c) školského zákona],
· inkluzívneho vzdelávania [§ 3 písm. d) školského zákona] a
· zákazu akýchkoľvek foriem diskriminácie a obzvlášť segregácie [§ 3 písm. e) školského zákona]. 
Dieťa sa do materskej školy prijíma na základe:

Pre dieťa, ktoré dosiahlo päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, je predprimárne vzdelávanie povinné.

Pri prijímaní detí do materskej školy sa musia dodržiavať princípy:
· rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. d) školského zákona],

· inkluzívneho vzdelávania [§ 3 písm. e) školského zákona] 

· zákazu všetkých foriem diskriminácie a obzvlášť segregácie [§ 3 písm. f) školského zákona]. 

· Dieťa sa do materskej školy prijíma na základe prihlášky na vzdelávanie v materskej škole (ďalej len „prihláška“); prihláška sa podáva na formulári schválenom a zverejnenom ministerstvom školstva na https://edicnyportal.iedu.sk/Forms. Materská škola nie je oprávnená odmietnuť listinnú prihlášku. 

· Riaditeľ materskej školy nesmie pri prijímaní uprednostniť deti mladšie ako tri roky pred prijatím starších detí.

· Dieťa od dovŕšenia dvoch rokov veku môže byť na predprimárne vzdelávanie prijaté vtedy, ak zvláda základné sebaobslužné úkony a materská škola má kapacitné možnosti na prijatie dieťaťa a materiálno-technické, priestorové a personálne zabezpečenie.

· Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie.
· Zákonný zástupca dieťaťa alebo zástupca zariadenia (ďalej len „zákonný zástupca“) ako prílohu k prihláške prikladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa (ďalej len „potvrdenie o zdravotnej spôsobilosti“).Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie.
· Vyjadrenia všeobecného lekára pre deti a dorast, ktorý sa pri vydávaní potvrdenia o zdravotnej spôsobilosti riadi podľa § 24 ods. 7 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“), v ktorom je ustanovené že:
· Potvrdenie o zdravotnej spôsobilosti, ktoré obsahuje aj údaj o povinnom očkovaní, vydá rodičovi, poručníkovi, opatrovníkovi, fyzickej osobe alebo právnickej osobe, ktorej bolo dieťa zverené na základe rozhodnutia súdu podľa osobitného predpisu alebo osobe, ktorá má záujem stať sa pestúnom a má dieťa dočasne zverené do starostlivosti podľa osobitného predpisu, ošetrujúci lekár. Potvrdenie o zdravotnej spôsobilosti dieťaťa na pobyt v kolektíve predkladá zástupca dieťaťa pred prvým vstupom dieťaťa do predškolského zariadenia.
· Dieťa má diagnostikou v zariadeniach poradenstva a prevencie potvrdené, že je dieťaťom so špeciálnymi výchovno-vzdelávacími potrebami,

Pre úspešné plnenie predprimárneho vzdelávania každého dieťaťa je nevyhnutné, aby potvrdenie o zdravotnej spôsobilosti obsahovalo všetky dôležité skutočnosti o zdravotnom stave dieťaťa, ktoré môžu mať vplyv na bezpečnosť a ochranu zdravia dieťaťa pri jeho predprimárnom vzdelávaní, ako aj vplyv na bezpečnosť a ochranu zdravia ostatných detí, ktoré sú vzdelávané v príslušnej materskej škole.

Z vyjadrenia príslušného zariadenia poradenstva a prevencie, ako aj z odporúčania všeobecného lekára pre deti a dorast musí byť jednoznačné, že odporúčajú prijatie tohto dieťaťa do materskej školy pre deti so ŠVVP.

Zo správy z diagnostického vyšetrenia zariadenia poradenstva a prevencie, ako aj z odporúčania pediatra musí byť jednoznačné, či má byť toto dieťa prijaté do materskej školy pre deti so zdravotným znevýhodnením.

Osobné údaje o deťoch a zákonných zástupcoch, ktoré môže škola požadovať: 
1. O deťoch v rozsahu
a) meno a priezvisko dieťaťa, 
b) dátum a miesto narodenia dieťaťa, 
c) adresa trvalého pobytu

d) adresa miesta, kde sa dieťa alebo obvykle dieťa  zdržiava, ak sa nezdržiava na adrese trvalého bydliska 

e) rodné číslo dieťaťa, 
f) štátna príslušnosť, 
g) národnosť, 
h) primárny materinský jazyk, iný materinský jazyk

i) potvrdenie o zdravotnej spôsobilosti dieťaťa, údaje o povinnom očkovaní
2. O identifikácii zákonných zástupcov dieťaťa

a) meno a priezvisko, adresa trvalého pobytu, 
b) druh pobytu
c) adresa miesta kde sa zákonný zástupca obvykle zdržiava, ak sa nezdržiava na adrese trvalého pobytu

d) kontakt na účely komunikácie – telefonický, e-mail
Žiadosť na prijatie dieťaťa pre zákonných zástupcov  je k dispozícii na webovej stránke školy: www.spojenaskola-tt.sk 

Zákonný zástupca alebo zástupca zariadenia môže materskej škole doručiť žiadosť 

o prijatie dieťaťa na predprimárne vzdelávanie aj prostredníctvom:

· osobne, 

· poštou alebo kuriérom na adresu materskej školy, 

· e-mailom alebo odoslaním naskenovaného tlačiva prostredníctvom e-mailu.
Zákonný zástupca na prijatie dieťaťa do materskej školy môže podať aj :
· elektronického podania doručeného do elektronickej schránky materskej školy 

· elektronického dokumentu, ktorý je autorizovaný kvalifikovaným elektronickým podpisom.

Dieťa je do materskej školy prijaté len vtedy, ak riaditeľ materskej školy vydal  rozhodnutie o prijatí dieťaťa do materskej školy, v ktorom určil i diagnostický pobyt.
· V materskej škole pre deti so špeciálnymi výchovno-vzdelávacími potrebami diagnostický pobyt dieťaťa je v trvaní tri mesiace až jeden rok.

· Dieťa možno podľa kapacitných možností materskej školy prijať na predprimárne vzdelávanie aj v priebehu školského roka.
· Dieťa, ktoré bolo do materskej školy prijaté pred dovŕšením veku, od ktorého je pre neho predprimárne vzdelávanie povinné, sa plynulo stane dieťaťom plniacim povinné predprimárne vzdelávanie bez toho, aby jeho zákonný zástupca o to žiadal riaditeľa danej materskej školy – teda bez novej žiadosti a bez osobitného rozhodnutia. 
· Skutočnosť, že dané dieťa od určitého školského roku plní povinné predprimárne vzdelávanie, sa vyznačí v osobnom spise dieťaťa.
Prihláška na vzdelávanie v materskej škole sa podáva od 1. apríla do 31. mája. 
V priebehu predprimárneho vzdelávania sa umožňuje zanechanie vzdelávania, ak nejde o povinné predprimárne vzdelávanie.
Ak má zákonný zástupca dieťaťa, pre ktoré predprimárne vzdelávanie nie je povinné, alebo zástupca zariadenia záujem o zanechanie vzdelávania dieťaťa v materskej škole, oznámi to písomne riaditeľovi materskej školy.
Materská škola pre deti so ZZ s MP môže rozhodnúť o predčasnom skončení predprimárneho vzdelávania, ak nejde o povinné predprimárne vzdelávanie, ak

· dieťa sústavne alebo závažným spôsobom porušuje školský poriadok,

· zákonný zástupca dieťaťa alebo zástupca zariadenia nedodržiava podmienky    

predprimárneho vzdelávania dieťaťa určené školským poriadkom,

· zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania,

· zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie v zariadení poradenstva a prevencie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy, 

· predčasné skončenie predprimárneho vzdelávania odporučí zariadenie poradenstva a prevencie, pediater alebo lekár so špecializáciou v inom špecializačnom odbore ako všeobecné lekárstvo alebo zubný lekár.

I. Povinné predprimárne vzdelávanie
Pre dieťa, ktoré dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, je predprimárne vzdelávanie povinné.
Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné (to platí, aj ak ide o deti umiestnené v zariadení, napr. v centre pre deti a rodiny, na základe rozhodnutia súdu),následne deti, ktoré majú právo na prijatie na predprimárne vzdelávanie, výnimočne sa prijímajú deti od dovŕšenia dvoch rokov veku. 
Povinné predprimárne vzdelávanie plní dieťa v materskej škole vo verejnom školskom obvode; ak zákonný zástupca pre svoje dieťa, na plnenie povinného predprimárneho vzdelávania, vyberie inú materskú školu, môže ho v nej plniť, ak ho materská škola prijme. 

Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.

Dieťa, ktoré bolo do materskej školy prijaté pred dovŕšením veku, od ktorého je pre neho predprimárne vzdelávanie povinné, sa plynulo stane dieťaťom plniacim povinné predprimárne vzdelávanie bez toho, aby jeho zákonný zástupca o to  žiadal riaditeľa školy – teda bez novej prihlášky a bez nového rozhodnutia.
Diagnostický pobyt 

Ak má dieťa určený diagnostický pobyt, počas jeho trvania sa v zariadení poradenstva a prevencie vykonáva diagnostikovanie špeciálnych výchovno-vzdelávacích potrieb dieťaťa na účel rozhodnutia o ďalšej forme jeho vzdelávania.
Diagnostický pobyt dieťaťa v materskej škole pre deti so zdravotným znevýhodnením môže presiahnuť dobu tri mesiace, nesmie byť ale dlhší ako jeden rok (keďže zákon používa pojem „rok“ bez prívlastku, ide o obdobie 12 po sebe nasledujúcich mesiacov, t. j. ani školský rok, ani kalendárny rok).
II. Pokračovanie plnenia povinného predprimárneho vzdelávania
Ak dieťa po dovŕšení šiesteho roka veku nedosiahlo školskú spôsobilosť, materská škola rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu pediatra a s informovaným súhlasom zákonného zástupcu alebo zástupcu zariadenia.
Ak dieťa ani po pokračovaní plnenia povinného predprimárneho vzdelávania v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.

Inštitút „pokračovania plnenia povinného predprimárneho vzdelávania“ sa uplatní vo vzťahu k dieťaťu, u ktorého sa na základe záverov diagnostického vyšetrenia preukáže, že:

· pokračovanie plnenia povinného predprimárneho vzdelávania bude na prospech jeho osobnostného rozvoja a rozvoja jeho kľúčových kompetencií, nevyhnutných na zvládnutie plnenia povinnej školskej dochádzky v základnej škole.

Podkladom pre rozhodnutie riaditeľa materskej školy vo veci pokračovania plnenia povinného predprimárneho vzdelávania je podľa § 28a ods. 3 školského zákona vždy predloženie:
· písomného súhlasu príslušného zariadenia poradenstva a prevencie, 

· písomného súhlasu všeobecného lekára pre deti a dorast 

· informovaného súhlasu zákonného zástupcu.

Po predložení uvedených súhlasov následne riaditeľ materskej školy vydá rozhodnutie o pokračovaní povinného predprimárneho vzdelávania a uvedenú skutočnosť zaznamená aj v osobnom spise dieťaťa.

III. Prijatie prestupom

V priebehu predprimárneho vzdelávania môže dieťa na základe písomnej žiadosti zákonného zástupcu alebo zástupcu zariadenia prestúpiť do inej materskej školy. 
Prílohou žiadosti je potvrdenie o:

· zdravotnej spôsobilosti od pediatra, ktoré obsahuje aj údaj o povinnom očkovaní dieťaťa; 
· ak sa dieťaťu poskytuje podporné opatrenie, jej prílohou je aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia. 
O prestupe rozhoduje rozhodnutím o prijatí prestupom materská škola, do ktorej požiadal o prijatie dieťaťa prestupom zákonný zástupca alebo zástupca zariadenia. Rozhodnutie o prijatí prestupom nie je rozhodnutím o prijatí.
IV. Oslobodenie dieťaťa od povinnosti dochádzať do materskej školy           zo zdravotných dôvodov

Ak ide o dieťa s povinným predprimárnym vzdelávaním, ktorému jeho nepriaznivý zdravotný stav neumožňuje vzdelávať sa, materská škola mu na základe potrebných dokladov neposkytuje vzdelávanie až do pominutia týchto dôvodov.
Podľa zákona musí zákonný zástupca riaditeľovi materskej školy predložiť:

· Žiadosť o oslobodenie od povinnosti dochádzať do materskej školy,
· Písomný súhlas všeobecného lekára pre deti a dorast (pediatra),
· Písomný súhlas zariadenia poradenstva a prevencie.
Samotné kompetenčné rozhodnutie o oslobodení následne vydáva riaditeľ materskej školy v nadväznosti na legislatívu.

Pre deti, ktoré si neplnia povinné predprimárne vzdelávanie, riaditeľ materskej školy 

rozhoduje o prerušení dochádzky do školy podľa § 37 ods. 1 písm. e) zákona č. 321/2025 Z. z..
Dieťaťu, ktoré má vydané rozhodnutie o oslobodení od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie, sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov, pre ktoré došlo k oslobodeniu.
V.Individuálne vzdelávanie dieťaťa
O povolenie individuálneho vzdelávania dieťaťa môže zákonný zástupca alebo zástupca zariadenia písomne požiadať riaditeľa materskej školy, do ktorej bolo dieťa prijaté na predprimárne vzdelávanie (ďalej len „kmeňová materská škola“).

O povolení individuálneho vzdelávania rozhoduje kmeňová materská škola v rámci rozhodovania o oslobodení dieťaťa od povinnosti dochádzať do školy. 
Individuálne vzdelávanie v kmeňovej materskej škole sa povoľuje dieťaťu, pre ktoré je predprimárne vzdelávanie povinné, a :
a) zdravotný stav mu neumožňuje účasť na povinnom predprimárnom vzdelávaní v kmeňovej
materskej škole alebo

b)zákonný zástupca o to požiada.

K žiadosti o povolenie individuálneho vzdelávania zákonný zástupca alebo zástupca zariadenia priloží písomný súhlas pediatra vydaný na základe vyjadrenia lekára so špecializáciou v inom špecializačnom odbore ako všeobecné lekárstvo alebo pediatria; ak účasť na vzdelávaní v škole neumožňuje duševné zdravie, prikladá sa aj odporúčanie zariadenia poradenstva a prevencie. Vzdelávanie dieťaťa zabezpečuje kmeňová materská škola, ktorá rozhodla o povolení individuálneho vzdelávania, v rozsahu najmenej štyri hodiny týždenne.
Žiadosť o povolenie individuálneho vzdelávania  obsahuje

1) meno, priezvisko, dátum narodenia, rodné číslo a miesto trvalého pobytu dieťaťa,

2) obdobie, na ktoré sa má individuálne vzdelávanie povoliť,

3) dôvod na povolenie individuálneho vzdelávania,

4) meno a priezvisko a písomný súhlas fyzickej osoby, ktorá bude uskutočňovať individuálne vzdelávanie,
5) doklady o splnení kvalifikačných predpokladov 

6) ďalšie skutočnosti, ktoré môžu mať vplyv na individuálne vzdelávanie.

Kmeňová materská škola v spolupráci so zákonným zástupcom určí obsah individuálneho vzdelávania dieťaťa bezodkladne.
Ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie, zistí dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravie, oznámi túto skutočnosť riaditeľovi školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie; ak zákonný zástupca do troch mesiacov neinformuje školu o vykonaní odbornej činnosti v zariadení poradenstva a prevencie, riaditeľ školy oznámi túto skutočnosť orgánu sociálnoprávnej ochrany detí a sociálnej kurately.
Povolenie individuálneho vzdelávania dieťaťa kmeňová materská škola zruší:
a) na žiadosť zákonného zástupcu alebo zástupcu zariadenia,

b) na základe návrhu garanta, ktorý vzdelávanie uskutočňuje,

c) na základe návrhu Hlavného školského inšpektora,

d) ak sa neplní obsah individuálneho vzdelávania,

Kmeňová materská škola rozhodne o zrušení povolenia individuálneho vzdelávania do 30 dní od začatia konania a zároveň zaradí dieťa do príslušnej triedy kmeňovej materskej školy. Odvolanie proti rozhodnutiu kmeňovej materskej školy o zrušení povolenia individuálneho vzdelávania nemá odkladný účinok.

VI.Zanedbávanie plnenia povinného predprimárneho vzdelávania

Ak zákonný zástupca nedbá o riadne plnenie povinného predprimárneho vzdelávania, riaditeľ materskej školy má povinnosť oznámiť túto skutočnosť obci (v ktorej má dieťa trvalý pobyt) a úradu práce, sociálnych vecí a rodiny podľa miesta trvalého pobytu zákonného zástupcu vrátane uvedenia konkrétneho prípadu, kedy zákonný zástupca dieťaťa  zanedbal riadne plnenie povinného predprimárneho vzdelávania. 
Deťom plniacim povinné predprimárne vzdelávanie sa nepočítajú hodiny vynechávania predprimárneho vzdelávania, počítajú sa im dni neospravedlnenej neprítomnosti. 

VII.Prerušenie dochádzky dieťaťa do materskej školy
Rozhodnutie o prerušení dochádzky dieťaťa do materskej školy, ak nejde o povinné predprimárne vzdelávanie, môže vydať riaditeľ materskej školy  
· bez predchádzajúcej žiadosti zákonného zástupcu, ak na to budú existovať dôvody alebo
· na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo 
· iné dôvody zo strany zákonného zástupcu.

Dôvody prerušenia: Znížená adaptačná schopnosť dieťaťa, zdravotné dôvody (potrebné potvrdenie lekára) alebo závažné rodinné dôvody na žiadosť rodiča.

Rozhodnutie o prerušení dochádzky do materskej školy nemožno vydať, ak ide o dieťa, ktoré plní povinné predprimárne vzdelávanie (ani na základe žiadosti zákonného zástupcu dieťaťa, ani na základe podnetu riaditeľa materskej školy).
Vydaním rozhodnutia o prerušení dochádzky dieťaťa do materskej školy sa vytvára priestor na eliminovanie dôvodov, ktoré viedli k prerušeniu dochádzky, na absolvovanie indikovaných odborných vyšetrení, špeciálnopedagogickej diagnostiky, podporných opatrení, ... atď. 

· Zákonný zástupca dieťaťa v dostatočnom časovom predstihu - najneskôr dva týždne pred uplynutím času, dokedy má dieťa prerušenú dochádzku do materskej školy, písomne oznámi riaditeľovi, či bude dieťa pokračovať v predprimárnom vzdelávaní v materskej škole.
· Zákonný zástupca dieťaťa, ktoré bolo do materskej školy prijaté na čas počas prerušenia dochádzky iného dieťaťa, v prípade, ak má zákonný zástupca naďalej záujem o to, aby jeho dieťa navštevovalo materskú školu, má v dostatočnom časovom predstihu (napr.: najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do materskej školy) podať novú žiadosť o prijatie dieťaťa do materskej školy a spolu s ňou predložiť aj potvrdenie o zdravotnej spôsobilosti od všeobecného lekára pre deti a dorast, obsahujúce aj údaj o povinnom očkovaní.
VIII.Predčasné ukončenie predprimárneho vzdelávania

Riaditeľ školy môže rozhodnúť o predčasnom skončení predprimárneho vzdelávania, ak nejde o povinné predprimárne vzdelávanie, ak:
· dieťa sústavne alebo závažným spôsobom porušuje školský poriadok, 

· zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom, 

· zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania, 
· predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.
Ide o taxatívny výpočet dôvodov, materská škola nemôže ďalšie dôvody predčasného skončenia predprimárneho vzdelávania upraviť v školskom poriadku.
Zanechanie vzdelávania

Ak sa zákonný zástupca rozhodne, že jeho dieťa zanechá predprimárne vzdelávanie, musí túto skutočnosť oznámiť písomne riaditeľovi materskej školy.
Dieťa prestane byť dieťaťom danej materskej školy: 
· dňom, ktorý nasleduje po dni, keď riaditeľovi materskej školy bolo doručené písomné oznámenie o zanechaní vzdelávania alebo 
· dňom uvedeným v písomnom oznámení o zanechaní vzdelávania, najskôr však dňom, ktorý nasleduje po dni, keď bolo doručené.  
Ak sa stane, že zákonný zástupca neoznámi (písomne, ani inak) riaditeľovi materskej školy zanechanie predprimárneho vzdelávania svojho dieťaťa a dieťa sa neospravedlnene nezúčastňuje na predprimárnom vzdelávaní, uplynutím 30 dní od jeho poslednej účasti na predprimárnom vzdelávaní prestáva byť dieťaťom príslušnej materskej školy; o tejto skutočnosti urobí riaditeľ materskej školy záznam v osobnom spise a osobný spis dieťaťa uzavrie.
Rozhodnúť o predčasnom skončení predprimárneho vzdelávania nemožno, ak ide o dieťa, pre ktoré je predprimárne vzdelávanie povinné a aj v prípade, ak pôjde o pokračovanie povinného predprimárneho vzdelávania.
Čl. 4
Úhrada poplatkov za dochádzku

· za pobyt v materskej škole zriadenej orgánom  miestnej štátnej správy a na základe rozhodnutia riaditeľky školy výška príspevku v ŠMŠ je 15,- € mesačne 
· tento príspevok sa uhrádza vždy vopred, do 10. dňa v kalendárnom mesiaci
· každý rodič, aj v prípade, že v týchto dňoch jeho dieťa z určitého dôvodu MŠ nenavštevuje, je povinný prísť a príspevok uhradiť

· ak sa dieťa v predškolskom zariadení stravuje, zákonný zástupca, ktorý má voči dieťaťu vyživovaciu povinnosť, uhrádza okrem príspevku aj výdavky na stravovanie dieťaťa

· strava sa uhrádza šekom, prípadne trvalým príkazom, mesiac vopred
· rodič je povinný po obdržaní uhradiť šek najneskôr do 1.dňa nasledujúceho mesiaca

Od príspevku za pobyt dieťaťa v materskej škole, je zákonný zástupca oslobodený:
a) ak si dieťa plní povinné predprimárne vzdelávanie, pokračovanie plnenia povinného predprimárneho vzdelávania
b) ak zákonný zástupca dieťaťa predloží riaditeľovi materskej školy doklad o tom,   že je poberateľom dávky v hmotnej núdzi a príspevkov k dávke v hmotnej núdzi (Odpustenie poplatku je potrebné zdokladovať hneď na začiatku školského roka)
c) ktoré je umiestnené v zariadení na základe rozhodnutia súdu 

( Fotokópiu rozhodnutia súdu je potrebné odovzdať  pri prvom vstupe 

do materskej školy)
d) dieťa má prerušenú dochádzku do predškolského zariadenia na viac ako 30 po sebe nasledujúcich dní, z dôvodu pobytu v zdravotníckom zariadení, pričom rodič predloží potvrdenie od ošetrujúceho lekára
e) dieťa  nenavštívilo zo zdravotných dôvodov predškolské zariadenie 30 po sebe nasledujúcich dní, pričom rodič predloží potvrdenie ošetrujúceho lekára s vyznačením začiatku a skončenia choroby
f) dieťa nenavštevovalo predškolské zariadenie v čase školských prázdnin, alebo bola prerušená prevádzka predškolského zariadenia zapríčinená zriaďovateľom, alebo inými závažnými dôvodmi.
Čl. 5
Vnútorná organizácia materskej školy
Organizácia tried a vekové rozloženie detí
Trieda I. :

Vek detí:


3 – 7 rokov 

Prevádzka triedy:

7.30 hod. – 14.30 hod.

Trieda II. : 

Vek detí:


3 – 7 rokov

Prevádzka triedy:

7.30 hod. – 14.30 hod.

Dieťa od rodičov preberá učiteľka, ktorá zaň zodpovedá od jeho prevzatia až po odovzdanie rodičovi/ inej splnomocnenej osobe/, alebo pedagógovi s ktorým sa v práci strieda.
I. Organizácia režimu dňa  

Činnosti vedúce k výchove a vzdelávaniu v materskej škole sú organizované tak, aby utvárali podmienky pre vývin detí s prihliadnutím na ich zdravotný stav, stupeň psychosomatického vývinu a na predchádzanie poškodeniam zdravia, najmä nadmernej psychickej a statickej záťaži a vzniku a šíreniu prenosných ochorení.

Činnosti vedúce k výchove a vzdelávaniu zohľadňujú fyziologické osobitosti jednotlivých skupín detí a sú organizované tak, aby predchádzali zdravotným rizikám.

Rámcovo stanovený čas platí pre organizačné formy, ktoré sa striedajú vo vnútri 

tzv. časového rámca a súčasne sa opakujú v priebehu dňa.
· voľnočasové aktivity– hry a hrové činnosti ( navodené priamo i nepriamo usmernené )
· pohybové a relaxačné cvičenia 

· edukačno – terapeutický proces / edukačná aktivita /

· pobyt vonku

· sebaobslužné činnosti / osobná hygiena / 

· odpočinok
V dopoludňajších i v popoludňajších hodinách sa výchovno-vzdelávacia činnosť realizuje podľa Vzdelávacieho programu pre predprimárne vzdelávanie pre deti s mentálnym postihnutím a Vzdelávacieho programu pre deti s diagnózou autizmus alebo inými pervazívnymi vývinovými poruchami, v čase vymedzenom v dennom poriadku.

	· hry a hrové činnosti podľa výberu detí( navodené priamo i nepriamo usmernené),

· zdravotné cvičenia,

· vzdelávacie aktivity, edukačno – terapeutický proces

· zručnosti každodenného života – sebaobslužné činnosti, osobná hygiena

· špeciálne cvičenia na rozvíjanie vnímania, percepcie, motoriky 

· logopedické cvičenia – individuálne uskutočňované logopédom (1x týždenne)

· pohybové a relaxačné cvičenia

	· činnosti zabezpečujúce životosprávu – desiata

· zručnosti každodenného života – sebaobslužné činnosti, osobná hygiena 

	· pobyt vonku v spojení s vychádzkou do blízkeho okolia ( realizovaný podľa poveternostných zmien – so zabezpečením náhradnej aktivity )

· zručnosti každodenného života – sebaobslužné činnosti, osobná hygiena

	· odpočinok – spánok

· olovrant – sebaobslužné činnosti

· voľnočasové aktivity


Pri usporiadaní denných činností sa zameriavame na:
· vyváženosť striedania jednotlivých činností – optimálny biorytmus, bezstresové prostredie

· dodržiavanie zásad zdravej životosprávy – zdravý životný štýl

· vytváranie dostatočného časového priestoru na hru a edukačnú aktivitu
· podporovanie aktívnej účasti detí na výchovno-vzdelávacej činnosti 

· sebarealizáciu, sebaprezentáciu a vzájomné hodnotenie detí

· aktívnu formu sebavyjadrenia detí

· stimuláciu a aktivizáciu prežívania detí, s dôrazom na subjektívno-osobnodtné prežívanie a osvojovanie si sveta
Výchovno – vzdelávacia činnosť zahŕňa:

· spontánne hrové činnosti

· pedagógom plánované, priamo riadené aktivity, hry a hrové činnosti

· pedagógom plánované, nepriamo riadené aktivity, hry a hrové činnosti

Pedagógovia v rámci svojich kompetencií riadia pedagogický proces prostredníctvom dynamických, vzájomne súvisiacich výchovno – vzdelávacích činností, ktoré sa striedajú .

· všetky uvedené organizačné formy denného poriadku sú z pedagogicko-psychologickej stránky rovnocenné

· majú vplyv na rozvoj osobnosti dieťaťa vo všetkých vzdelávacích oblastiach

· striedanie denných činností neznamená len správne časové rozloženie, ale zahŕňa i požiadavky na obsah týchto činností a to z hľadiska osobnej hygieny dieťaťa, hygieny mentálnej a hygieny prostredia
· každá trieda má herňu, ktorá slúži i ako pracovňa 
· materská škola na spánok využíva samostatnú miestnosť – spálňu pre deti 

Pedagogický zamestnanec – učiteľ  počas aktivít s deťmi odchádza od detí len v krajnom prípade a na nevyhnutne potrebný čas, pričom o zvýšený dozor pri deťoch zabezpečuje druhý pedagogický zamestnanec – učiteľ.
Činnosti vedúce k výchove a vzdelávaniu v materskej škole sú organizované tak, aby utvárali podmienky na vývin detí s akceptovaním psychosomatického vývinu a fyziologických osobitostí zdravotne znevýhodneného dieťaťa a takým uplatňovaním foriem výučby, ktoré vedú k rozvoju dieťaťa a kompenzujú nepriaznivé účinky učebných a režimových záťaží v systéme podporných opatrení.
II.Organizácia v šatni

· do šatní majú prístup zákonný zástupca  dieťaťa, pedagogickí zamestnanci,
· pri prezliekaní a odkladaní vecí do skrinky vedú rodičia v spolupráci s pedagógom deti k samostatnosti a poriadkumilovnosti,

· deťom, ktoré nedokážu z hľadiska druhu a stupňa postihnutia realizovať sebaobslužné činnosti, odkladá veci pri odovzdávaní a preberaní do skrinky rodič, 
· za poriadok v skrinkách a estetickú úpravu šatne zodpovedajú pedagogickí zamestnanci ŠMŠ,

· za hygienu a uzamknutie vchodu zodpovedá prevádzkový zamestnanec,
· za bezpečnosť detí pri obliekaní a vyzliekaní a pri realizácii edukačných aktivít mimo triedy, zodpovedá pedagogický zamestnanec

· odporúča sa dieťaťu priniesť na prezutie zdravotnú obuv, klasické papuče, nie šľapky

III.Organizácia v umyvárni

Každé dieťa má svoju zubnú kefku a pohár,  hrebeň, všetko označené menom alebo značkou, ruky si deti utierajú do jednorázových hygienicky nezávadných papierových útierok. Za pravidelné dopĺňanie útierok, čistenie hrebeňov, suchú podlahu a hygienu umyvárne zodpovedá určený prevádzkový zamestnanec. Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. 
Za celkovú organizáciu detí v umyvárni, uzatvorenie vody, spláchnutie WC                  a dodržanie príslušných hygienických, zdravotných a bezpečnostných predpisov zodpovedá službukonajúca učiteľka a personál.
Trieda I.
· 1 zariadenie na osobnú hygienu (umyvárka) – 3 umývadlá a 2 WC

Trieda II.
· 1 zariadenie na osobnú hygienu (umyvárka) – 3 umývadlá a 2 WC

· hygienické zariadenia sú v blízkosti jednotlivých tried a sú zabezpečené bezbariérovým prístupom
· za suchú podlahu a hygienu umyvárne zodpovedá prevádzkový zamestnanec,

· za dodržiavanie hygienických predpisov v priestoroch ŠMŠ a ochranu detí zodpovedajú pedagogickí zamestnanci a prevádzkový zamestnanec podľa rozsahu pracovnej náplne.
Týždenne sa zabezpečuje výmena pyžamiek detí prostredníctvom rodičov (zákonných zástupcov), posteľná bielizeň sa mení raz za 14 dní tiež prostredníctvom rodičov (zákonných zástupcov).Za kontrolu zodpovedá zástupkyňa špeciálnej materskej školy.
Skladovanie detských plienok a manipulácia s nimi:

V zariadení sú používané výlučne jednorazové plienky, ktoré rodič svojmu dieťaťu prinesie. Čisté plienky sú uložené v osobitnej poličke s menom dieťaťa v šatni.

Použité jednorazové plienky sú uskladňované v nádobe s uzatváracím príklopom umiestnenej v umyvárni. Ich denná dezinfekcia je spravidla v priebehu od 9.00 hod. do 10.00 hod.,           od 12.00 hod. do 14.30 hod. Tie sú vynášané do komunálneho odpadu. 
Na dezinfekciu rúk osoby, ktorá prebaľuje dieťa, slúži dezinfekčný prostriedok pri prebaľovacom stole, resp. je možnosť umytia si rúk v zariadení na osobnú hygienu – umyvárka .
V zariadení deti používajú plienky na základe ich závažnosti zdravotného znevýhodnenia. 

IV.  Organizácia stravovania a pitný režim
Stravovanie detí  je zabezpečené zo zariadenia spoločného stravovania pri Spojenej škole Čajkovského 50  Trnava,  v súlade s denným poriadkom. Za kvalitu a predpísané množstvo stravy zodpovedá vedúca zariadenia spoločného stravovania, za pitný režim detí pedagogickí zamestnanci. Deti sú vedené k správnym stravovacím návykom a kultúre stolovania.             Do jedálneho lístka sú vpisované energetické a základné nutričné údaje o podávanej strave. Jedálny lístok je pre informáciu rodičov  vyvesený na webovej stránke školy: www.spojenaskolatt.sk a na informačnej tabuli pre rodičov  vo vstupnej chodbe školy. 
Pitný režim sa zabezpečuje v jednotlivých triedach. Na pitný režim sú zabezpečené nápoje – pitná voda – hygienicky vyhovujúcim spôsobom. Za ponuku je zodpovedný pedagogický zamestnanec. 
Stravovanie detí prebieha v čase: 

Desiata:
  8.50 hod. – 9.15 hod.

Obed:

11.30 hod. – 11.55 hod.
Olovrant:
13.55 hod. – 14.30 hod.
Za organizáciu a výchovný proces počas stravovania zodpovedajú pedagogickí zamestnanci v jednotlivých triedach.
Pedagogickí zamestnanci v maximálnej miere uplatňujú individuálny prístup k deťom, deti dokrmujú, prípadne úplne kŕmia, nenásilne usmerňujú, nenútia ich jesť. Ak to fyzické možnosti dieťaťa dovoľujú, používa pri jedle lyžicu, prípadne príbor. 

V. Organizácia a realizácia pobytu vonku
V záujme zdravého psychosomatického rozvoja dieťaťa sa pobyt vonku realizuje každý deň. Výnimkou sú nepriaznivé klimatické podmienky. V jarných a letných mesiacoch sa pobyt vonku upravuje vzhľadom na intenzitu slnečného žiarenia . Súčasťou pobytu vonku sú pohybové, relaxačné, športové, poznávacie aktivity detí, vychádzky a edukačné aktivity, loptové hry, hudobno-pohybové hry, pobyt detí na pieskovisku a iné činnosti.


Zvýšenú pozornosť venujú deťom pri dodržiavaní požiadaviek bezpečnosti a ochrany ich zdravia v zmysle príslušných všeobecných záväzných právnych predpisov a pokynov riaditeľky  školy. Pobyt vonku sa organizuje 1x za deň.
· pedagogickí zamestnanci sú povinní zabezpečiť deťom plnohodnotnú, organizovanú činnosť, venovať deťom zvýšenú pozornosť, dodržiavať požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov riaditeľky Spojenej školy

· pobyt vonku člení pedagogický zamestnanec na tri časti - pozorovanie, organizované činnosti, voľné hry, 
· zabezpečí deťom dostatok vhodných hračiek, vedie ich  k ochrane  prírody  
a prostredia

· počas letných mesiacov je pobyt detí vonku prispôsobený intenzite slnečného žiarenia do 11.00 hod. 
· pobyt  vonku  sa neuskutočňuje počas silného  mrazu  pod -10°C, silnej hmly 
a poľadovice, 
· pri prechode cez vozovku učiteľka vchádza do vozovky ako prvá, zastaví premávku zdvihnutím terčíka a zostáva na vozovke až kým neprejdú všetky deti s ďalším pedagogickým zamestnancom, vozovku opúšťa posledná učiteľka,
· pedagogickí zamestnanci dbajú na bezpečnosť detí počas vychádzky, idú tak, aby mali prehľad o všetkých deťoch

· v rámci denného poriadku je vyčlenený dostatočný čas na pobyt detí vonku, 
· za jeho dodržiavanie sú zodpovední pedagogickí zamestnanci, ktorí majú službu a tým zodpovedajú za bezpečnosť detí, 
· okrem pobytu vonku sú každý deň realizované telovýchovné aktivity, cvičenia, bloková výchova, edukačné aktivity  s vymedzením času   na rozvoj pohybových zručností.
· Školský areál môžu využívať iba deti prítomné v materskej škole. Po  prevzatí dieťaťa  zákonným zástupcom, je povinnosťou ihneď opustiť školský areál. Počas prevádzky nie je dovolené rodičom s deťmi hrať sa na školskom dvore z bezpečnostných dôvodov.
VI .Organizácia v čase oddychu
· počas popoludňajšieho oddychu v spálni, dbá pedagogický zamestnanec na správne rozloženie ležadiel, na čistotu posteľnej bielizne a osobnej bielizne detí, 

· samostatné spálne jednotlivé triedy nemajú, herňa je zároveň spálňou, 

· deti oddychujú na ležadlách , pedagóg rešpektuje individualitu každého dieťaťa a pristupuje k nemu individuálne,

· pedagogickí zamestnanci od detí neodchádzajú,
· pedagóg zabezpečí pravidelné vetranie spálne, ktoré neohrozí zdravie detí, 
· vyzliekajú sa v triede, veci si uložia s pomocou pedagóga na operadlo stoličky,
· deti sa vyzliekajú do nohavičiek a obliekajú si obidve časti pyžama, 
· deti nesmú chodiť do  umyvárky neobuté, 
· učiteľka pristupuje k deťom individuálne, deti, ktoré nepociťujú potrebu spánku, nenúti spať, môžu sa hrať s drobnou hračkou na ležadle, od detí neodchádza, venuje sa bdejúcim deťom, 
· za poriadok v spálni rozloženie a zloženie ležadiel zodpovedá THP zamestnanec 
na to určený, 
· po odchode detí zo ŠMŠ pedagogický zamestnanec skontroluje uzatvorenie okien, vypnutie elektrických spotrebičov
VII. Informačný systém materskej školy: 

Zákonní zástupcovia detí sú o činnosti materskej škole a akciách, ktoré prebiehajú v materskej škole pravidelne informovaní nasledovným spôsobom: 

· výveskami na nástenke vo vstupnej hale 

· výveskami na vchodových dverách školy  

· prostredníctvom webovej stránky školy: www.spojenaskolatt.sk
· plenárne zasadania rodičovských rád

· triedne zasadania rodičovských rád
Čl. 6
Podmienky na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím
V starostlivosti o zdravie, hygienu a bezpečnosť detí, zamestnanci MŠ sa riadia všeobecne záväznými právnymi predpismi v zmysle zákona č. 355/ 2007 o ochrane, podpore a rozvoji verejného zdravia  a v zmysle zákona NR SR č. 124/2006 o bezpečnosti a ochrane zdravia pri práci a o zmene a doplnení niektorých zákonov a ďalšími predpismi § 422 Občianskeho zákonníka, Pracovným poriadkom a internými pokynmi riaditeľa Spojenej školy.
V zmysle zákona č. 245/2008 Z. z o výchove a vzdelávaní (školský zákon) §152, školy a školské zariadenia sú pri výchove a vzdelávaní, pri činnostiach priamo súvisiacich s výchovou a vzdelávaním a pri poskytovaní služieb povinné:

a) prihliadať na základné fyziologické potreby detí

b) vytvárať podmienky na zdravý vývin detí a žiakov a na predchádzanie sociálnopatologickým

    javom

c) zaistiť bezpečnosť a ochranu zdravia detí a žiakov

d) poskytnúť nevyhnutné informácie na zaistenie bezpečnosti a ochrany zdravia detí a žiakov

e) viesť evidenciu školských úrazov detí a žiakov, ku ktorým prišlo počas výchovno-vzdelávacieho

    procesu a pri činnostiach organizovaných školou, pri vzniku školského úrazu vyhotoviť záznam

    o školskom úraze
V záujme ochrany detí pred sociálno-patologickými javmi sú učiteľky povinné monitorovať zmeny v správaní dieťaťa a monitorovať príznaky a prejavy, ktoré ohrozujú psychický vývin dieťaťa, v prípade podozrenia výskytu týrania, zanedbávania a zneužívania dieťaťa kontaktovať inštitúcie- políciu, centrum pedagogicko-psychologického poradenstva a prevencie, zdravotnícke zariadenie, úrad práce sociálnych vecí a rodiny.

Za bezpečnosť a ochranu zdravia dieťaťa zodpovedajú pedagogickí zamestnanci od prevzatia dieťaťa až po jeho odovzdanie zákonnému zástupcovi alebo ním splnomocnenej osobe.

Čl. 7
Podmienky zaobchádzania s majetkom materskej školy
· za budovu školy má kľúče p. riaditeľka školy, zástupkyne školy, ktoré zodpovedajú   za bezpečné denné uzamykanie budovy školy,
· vchody do školy sú zaistené bezpečnostnými zámkami a signalizáciou,

· cudzím a nepovolaným osobám je vstup do areálu a budovy školy bez súhlasu riaditeľa školy zakázaný,

· v budove školy je bez zamestnanca  školy pohyb cudzej osoby zakázaný (vrátane zákonného zástupcu),
· služby na chodbe v priebehu od 7.30 – 7.50, zabezpečuje  pedagogický zamestnanec
· budova školy je uzamknutá od 8.00 hod. do 11.30 hod. ,

· od 11.30 hod. službu na chodbe zabezpečujú pedagogickí zamestnanci Spojenej školy,
· vetranie miestností školy sa uskutočňuje len v prítomnosti zamestnancov školy,
· zistené materiálne nedostatky, poruchy je potrebné nahlásiť 
Čl. 8
Základné práva a povinnosti zamestnancov

· v špeciálnej materskej škole v edukačnom procese cielene zabezpečujeme, plníme, dodržiavame a rešpektujeme práva dieťaťa

· učenie k právam realizujeme vzorom, vlastným príkladom
· zamestnanci sa podieľajú na prevencii a spôsobe riešenia šikanovania, diskriminácie   detí v ŠMŠ, 
· úzko spolupracujú s rodičmi detí a príslušnými inštitúciami, dbajú na zachovanie dôvernosti informácií.
· k starostlivosti o dieťa, vychádzajúc zo všetkých aspektov, patrí jednoznačne poznanie práv dieťaťa, rešpektovanie a dodržiavanie týchto práv, 
· učenie k právam realizujeme vzorom, vlastným príkladom.
V ŠMŠ je absolútny zákaz používania fyzických trestov.

